Nariadenie Komisie (EHS) č. 949/75
z 11. apríla 1975,
ktorým sa mení a dopĺňa nariadenie (EHS) č. 315/68 stanovujúce normy kvality pre ľaliové cibule
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 234/68 [1] z 27. februára 1968 o vytvorení spoločnej organizácie trhu so živými rastlinami a iným rastlinným tovarom, hľuzami, koreňovými sústavami a im podobné, rezanými kvetmi a okrasnými listami, a najmä jeho článok 4,
keďže nariadenie (EHS) č. 315/68 [2] z 12. marca 1968, naposledy zmenené a doplnené nariadením (EHS) č. 1793/73 [3], stanovilo normy kvality pre kvetinové cibule, podzemky a hľuzy;
keďže skúsenosti potvrdili, že súčasné pestovateľské techniky a druhy, odrody a hybridy ľaliových cibúľ v súčasnosti uvádzaných na trh vyžadujú modifikovať botanické popisy a minimálne veľkosti špecifikované vzhľadom na tieto produkty; keďže príslušné normy majú byť na základe tohto dôvodu príslušne upravené;
keďže opatrenia stanovené v tomto nariadení sú v súlade so stanoviskom Riadiaceho výboru pre živé rastliny,
PRIJALA TOTO NARIADENIE:
Článok 1
V tabuľke nachádzajúcej sa v oddiele III prílohy k nariadeniu (EHS) č. 315/68, sa záznamy vzťahujúce k ľaliovým cibuliam nahrádzajú textom prílohy k tomuto nariadeniu.
Článok 2
Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 11. apríla 1975